დიპონეგოროს უნივერსიტეტი

დიპონეგოროს უნივერსიტეტი ― საჯარო უნივერსიტეტი სემარანგში, ინდონეზიაში. დაარსდა 1957 წელს, როგორც სემარანგის უნივერსიტეტის ფონდის კერძო უნივერსიტეტი, თუმცა 1960 წელს საჯარო უნივერსიტეტი გახდა და იავის პრინცის, დიპონეგოროს სახელი ეწოდა. იგი ინდონეზიის ერთ-ერთი მთავარი უმაღლესი საგანმანათლებლო დაწესებულებაა და უძველესი საგანმანათლებლო ინსტიტუია ცენტრალურ იავაში. 2017 წელს ინდონეზიის კვლევის, ტექნოლოგიისა და უმაღლესი განათლების სამინისტროს რეიტინგში დიპონეგოროს უნივერსიტეტს მე-7 ადგილი ეკავა. 2019 წელს -ის უნივერსიტეტების მსოფლიო რეიტინგში დიპონეგოროს უნივერსიტეტი 1000 საუკეთესო უნივერსიტეტს შორის მოხვდა.

ისტორია
1950-იან წლებში ცენტრალური იავის მოსახლეობაა, განსაკუთრებით სემარანგის მკვიდრებს, უმაღლესი განათლების მისაღებად უნივერსიტეტი სჭირდებოდათ. ამ პერიოდში ჯოკიაკარტისა და ცენტრალური იავის მოსახლეობას უმაღლესი განათლების მიღება მხოლოდ გაჯა მადას უნივერსიტეტში შეეძლო.

საშუალო სკოლის კურსდამთავრებულთა რაოდენობა იზრდებოდა და ბევრ მათგანს ცენტრალური იავის ჩრდილოეთ ნაწილში უმაღლესი განათლების მიღება არ შეეძლოთ. სიტუაციის გათვალისწინებით იმამ ბარდჯომ და მისმა კოლეგებმა 1956 წლის 4 დეკემბერს განათლების ფონდი ჩამოაყალიბეს, რომელსაც სემარანგის უნივერსიტეტის ფონდი ეწოდა. ფონდის დაარსება პირველი ნაბიჯი იყო სემარანგში უნივერსიტეტის დაფუძნებისკენ, რომელსაც სემარანგის უნივერსიტეტი ეწოდა და ოფიციალურად 1957 წლის 9 იანვარს გაიხსნა. უნივერსიტეტის პირველი რექტორი იმამ ბარდჯო იყო.

1960 წლის 9 იანვარს, უნივერსიტეტის დაარსებიდან სამი წლისთავზე ინდონეზიის პრეზიდენტმა სუკარნომ სემარანგის უნივერსიტეტს სახელი შეუცვალა და დიპონეგოროს უნივერსიტეტი უწოდა. უნივერსიტეტის სახელის ცვლილება მის მიერ ცენტრალურ იავაში უმაღლესი განათლების განვითარებაში შეტანილი წვლილის აღსანიშვნასთან იყო დაკავშირებული. პრეზიდენტის გადაწყვეტილება 1960 წლის 3 დეკემბერს განათლების, სწავლებისა და კულტურის სამინისტროს ბრძანებითა და 1961 წელს მთავრობის 7 განკარგულებით დამტკიცდა.

სტრუქტურა
უნივერსიტეტს 11 ოფიციალური ფაკულტეტი და 2 სკოლა აქვს: ფუნქციონირებს ცხოველთა და სოფლის მეურნეობის მეცნიერებათა, ეკონომიკისა და ბიზნესის, ინჟინერიის, მეთევზეობისა და საზღვაო მეცნიერებათა, ჰუმანიტარულ მეცნიერებათა, სამართლის, მედიცინის, ფსიქოლოგიის, საზოგადოებრივი ჯანდაცვის, მეცნიერებისა და მათემატიკის და სოციალურ და პოლიტიკურ მეცნიერებათა ფაკულტეტები, პოსტსადოქტორო და პროფესიული სკოლები.

რეიტინგი
2020 წელს -ის უნივერსიტეტების მსოფლიო რეიტინგში დიპონეგოროს უნივერსიტეტს 801-1000 პოზიცია ეკავა, ხოლო ინდონეზიის მასშტაბით მე-8 საუკეთესო უნივერსიტეტად იყო დასახელებული. -ის აზიის უნივერსიტეტების 2021 წლის რეიტინგში უნივერსიტეტი 241-ე ადგილზე იყო, ხოლო ინდონეზიის მასშტაბით მე-9 ადგილი ეკავა. -ის კურსდამთავრებულთა დასაქმების რეიტინგში უნივერსიტეტს 301-500 პოზიცია ეკავა. 2022 წელს -ის რეიტინგში დიპონეგოროს უნივერსიტეტი პირველ ათასეულში ვერ მოხვდა, ხოლო ინდონეზიის მასშტაბით მე-8 ადგილზე გავიდა.

2021 წელს -ის უნივერსიტეტების მსოფლიო რეიტინგში დიპონეგოროს უნივერსიტეტი პირველ ათასეულში ვერ მოხვდა. 2020 წლის -ში უნივერსიტეტს 101-200 პოზიცია ეკავა. 2021 წლის უნივერსიტეტების მსოფლიო რეიტინგში დიპონეგოროს უნივერსიტეტი ინდონეზიის მასშტაბით მე-4 საუკეთესო უნივერსიტეტად დასახელდა.

თანამშრომლობა
1991 წელს დიპონეგოროს უნივერსიტეტმა მსოფლიო მასშტაბით სხვადასხვა უცხოურ დაწესებულებასთან დაიწყო თანამშრომლობა, მათ შორის უნივერსიტეტებთან, არასამთავრობო ორგანიზაციებთან, სამთავრობო სააგენტოებთან და კომპანიებთან. საერთაშორისო თანამშრომლობა მოიცავს ურთიერთობებს განათლების სფეროში, კვლევით გაცვლით პროგრამებს, ერთობლივ სამეცნიერო კვლევებს, წვრთნებს, აკადემიურ, სამეცნიერო და სტუდენტთა გაცვლით პროგრამებს.

2020 წლისთვის დიპონეგოროს უნივერსიტეტი თანამშრომლობს 28 ქვეყნის 116 საერთაშორისო ინსტიტუტთან. უნივერსიტეტი თანამშრომლობს აზიის, ავსტრალიის, ჩრდილოეთ და სამხრეთ ამერიკის და ევროპის არაერთ უნივერსიტეტთან, მათ შორისაა: დასავლეთ ავსტრალიის უნივერსიტეტი (ავსტრალია), ქვინსლენდის უნივერსიტეტი (ავსტრალია), ცინჰუას უნივერსიტეტი (ჩინეთი), ზაგრების უნივერსიტეტი (ხორვატია), ორჰუსის უნივერსიტეტი (დანია), დარმშტადტის ტექნიკური უნივერსიტეტი (გერმანია), ტრენტოს უნივერსიტეტი (იტალია), კაგოშიმის უნივერსიტეტი (იაპონია), ტიბის უნივერსიტეტი (იაპონია), სინგაპურის ეროვნული უნივერსიტეტი (სინგაპური), ბირმინგემის უნივერსიტეტი (გაერთიანებული სამეფო), შეფილდის უნივერსიტეტი (გაერთიანებული სამეფო), ბოსტონის უნივერსიტეტი (აშშ), ოკლაჰომის სახელმწიფო უნივერსიტეტი (აშშ) და სხვ.

ცნობილი კურსდამთავრებულები
უნივერსიტეტის ცნობილ კურსდამთავრბეულებს შორის არიან: ანინდია კუსუმა პუტრი ― მის ინდონეზია 2015, მის სამყარო 2015-ის მონაწილე და ინდონეზიის ახალგაზრდულ და სპორტულ საქმეთა სამინისტროს სპიკერი; არიეფ ჰიდაიათი ― ფილიპინების საკონსტიტუციო სასამართლოს უზენაესი მოსამართლე; ბაჰარუდინ ლოპა ― ინდონეზიის იუსტიციისა და ადამიანის უფლებათა მინისტრი; ბონდან ვინარნო ― ინდონეზიელი კულინარიის ექსპერტი და მწერალი; დარმატნო ჯატმანი ― დიპონეგოროს უნივერსიტეტის ფსიქოლოგიის ფაკულტეტის ემერიტუსი, ჰუმანისტი, ფილოსოფოსი და პოეტი, და სხვ.